open-index/open-wikipedia-markdown huggingface dataset:
ג'ק קאטינג

**ג'ק א. קאטינג** (באנגלית: **Jack A. Cutting**; 19 בינואר 1908 – 17 באוגוסט 1988) היה מפקח תוכן בינלאומי ואנימטור אמריקאי באולפני ההנפשה של וולט דיסני, שם עבד במשך 46 שנים.

## ביוגרפיה
קאטינג נולד ב-9 בינואר 1908 בעיר ניו יורק. הוא למד במכללת אוטיס לאמנות ועיצוב, שם פגש את טיירוס וונג, וילפרד ג'קסון וג'ון האנץ' וסיים את לימודיו בשנת 1929. חבר הפנה אותו לאולפני וולט דיסני שהיו אז בהתחלתם, שם התקבל לעבודה לקבוצה של 19 אנימטורים באוגוסט/ספטמבר 1929. הוא עבד לצד וולט דיסני עצמו והרוויח 18 דולר לשבוע, ולעיתים קרובות עבד שעות נוספות ללא תשלום. הוא עבד בכמה מחלקות שונות, החל כאנימטור, עבר לבמאי ואחר כך לעוזר במאי; הוא היה גם עוזרו של דייוויד הנד. כאשר ארצות הברית נכנסה למלחמת העולם השנייה, דיסני הגיש את הניירת הדרושה כדי לוותר על עובדיו משירותם כדי שהחברה תוכל לביים סרטי אימון לצבא. קאטינג עמד בראש מחלקת העריכה במשך שנה במהלך המלחמה. קאטינג היה אחד ממספר העובדים ששיחקו פולו עם וולט דיסני; הוא גם נשלח "לחפש קרוסלות באירופה" לאחר שלדיסני היה רעיון לפארק שעשועים. בשנת 1939 זכה סרטו "הברווזון המכוער" בפרס האוסקר לשנת 1940 בנושא הסרט המונפש הקצר הטוב ביותר.

לאחר שהסרט "שלגיה ושבעת הגמדים" הופץ, קאטינג שכנע את רוי דיסני לתת לו לעבוד עם האיש שנשכר לדיבוב הסרט; הוא הפך במהירות לעוזר דיבוב וב-1938 היה ראש מחלקת החוץ בדיסני. בתפקיד זה, הוא פיקח על עבודת התרגום והדיבוב בכל רחבי העולם, ונסע מספר פעמים לעבוד עם צוותים שונים. הוא פיקח על דיבובם ומצא מדבבים לגרסה השוודית של הסרט "דמבו הפיל המעופף", הגרסה הצרפתית לסרט "מרי פופינס" והגרסה היפנית ל"101 כלבים דלמטיים". הוא היה בין המובילים בסנכרון צליל ותמונה. הוא כיהן בתפקידו במחלקת החוץ עד פרישתו בשנת 1975.

קאטינג ואשתו קאמיל חיו בפריז בזמן שקאטינג ביצע עסקים באירופה. היה להם לפחות בן אחד, פיל. קאטינג נפטר ב-17 באוגוסט 1988 בצפון הוליווד, קליפורניה.

## פילמוגרפיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:אנימטורים אמריקאים
קטגוריה:אמריקאים שנולדו ב-1908
קטגוריה:אמריקאים שנפטרו ב-1988
אליה ואהי

**ספה אליה ואהי** (בצרפתית: **Sepe Elye Wahi**; נולד ב-2 בינואר 2003 בקורקורון שבצרפת) הוא כדורגלן צרפתי-איבוארי המשחק בעמדת החלוץ בקבוצת ניס מהליגה הצרפתית בהשאלה מאיינטרכט פרנקפורט מהבונדסליגה. ובנבחרת חוף השנהב.

## קריירת מועדונים
ואהי גדל במחלקות הנוער של סירן, קן, מונפרמיי ומונפלייה. בשנת 2019 החל לשחק בקבוצת המילואים של המועדון. ב-16 בדצמבר 2020 ערך את הופעת הבכורה שלו בקבוצה הראשונה של המועדון, בהפסד 0–2 למץ במסגרת המחזור ה-15 בליגת העל הצרפתית לעונת 2020/2021. ב-15 בינואר 2021 הבקיע את שער הבכורה שלו במועדון, בהפסד 2–3 למונקו במסגרת הליגה.

ב-20 באוגוסט 2023 חתם בלאנס תמורת 35 מיליון אירו. ואהי שיחק עונה אחת בלאנס בה כבש 12 שערים ב-36 הופעות בכל המסגרות, כולל 2 שערים בשלב הבתים של ליגת האלופות.

ב-13 באוגוסט 2024 חתם ואהי במארסיי.

ב-24 בינואר 2025 חתם ואהי באיינטרכט פרנקפורט מהבונדסליגה.

## קריירה בינלאומית
ואהי ייצג את הנבחרות הצעירות של צרפת, ובספטמבר 2022 זומן לסגל נבחרת צרפת עד גיל 21, בשנת 2024 היה חלק מסגל נבחרת צרפת האולימפית אך לא נכלל בסגל הסופי לאולימפיאדת פריז. 

במרץ 2026 עבר לייצג את נבחרת חוף השנהב. ב-31 במרץ ערך ואהי הופעת בכורה בנבחרת חוף השנהב בניצחון 1–0 על נבחרת סקוטלנד במסגרת משחק ידידות.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלנים מחוף השנהב
קטגוריה:חלוצי כדורגל מחוף השנהב
קטגוריה:כדורגלני מונפלייה
קטגוריה:כדורגלני לאנס
קטגוריה:כדורגלני אולימפיק מרסיי
קטגוריה:כדורגלני איינטרכט פרנקפורט
קטגוריה:כדורגלני נבחרת חוף השנהב
קטגוריה:ספורטאים צרפתים בגרמניה
קטגוריה:צרפתים ממוצא איבוארי
קטגוריה:צרפתים שנולדו ב-2003
קטגוריה:איבוארים שנולדו ב-2003
ויטור רוקה

**ויטור הוגו רוקה פריירה** (בפורטוגזית: **Vitor Hugo Roque Ferreira**; נולד ב-28 בפברואר 2005 בטימוטאו שבברזיל) המכונה "טיגריניו" (טיגריס קטן) הוא כדורגלן ברזילאי המשחק בעמדת החלוץ בפלמייראס מליגת העל הברזילאית ובנבחרת ברזיל.

## קריירת מועדונים
ויטור רוקה גדל במחלקות הנוער של אמריקה מיניירו וקרוזיירו. הוא החל את הקריירה המקצוענית שלו בקבוצה הבוגרת של קרוזיירו במסגרת ליגת המשנה הברזילאית. הוא ערך 14 הופעות ליגה במדי המועדון, בהן הבקיע שלושה שערים.

### אתלטיקו פראאנסה
ב-13 באפריל 2022 חתם על חוזה לחמש שנים באתלטיקו פרנאאנסה מליגת העל הברזילאית, שהפעילה את סעיף השחרור שלו בסך 24 מיליון ריאל ברזילאי, והפך לרכישה היקרה ביותר בהיסטוריה של המועדון. הוא ערך 29 הופעות ליגה בעונת , בהן הבקיע חמישה שערים. בנוסף, ערך שבע הופעות במסגרת גביע ליברטדורס לעונת 2022, בהן הבקיע שני שערים. קבוצתו הפסידה בגמר הטורניר לפלמנגו.

### ברצלונה
ב-12 ביולי 2023 ברצלונה רשמית הכריזה על ההחתמה של הברזילאי, אבל סיכמה עם אתלטיקו פראאנסה שרוקה יתחיל לשחק בברצלונה החל מה-1 בינואר 2024. ערך את הופעת הבכורה שלו ב-4 בינואר נגד לאס פאלמס כשעלה מהספסל בניצחון 1–2, כמה ימים לאחר מכן ב-7 בינואר שיחק בגביע הקופה דל ריי נגד בארבסטרו מהליגה הרביעית בספרד כשעלה מהספסל בניצחון 2–3.

#### ריאל בטיס
ב-26 באוגוסט 2024 הושאל לריאל בטיס. ב-13 בספטמבר כבש שער בכורה בניצחון 0–2 על לגאנס.

### פלמייראס
ב-28 בפברואר 2025 חתם בפלמיירס מליגת העל הברזילאית בתמורה ל-28 מיליון אירו.

## קריירה בינלאומית
נכלל בסגל נבחרת ברזיל עד גיל 20 לטורניר אליפות אמריקה הדרומית עד גיל 20 בשנת . נבחרת ברזיל זכתה בטורניר, ורוקה סיים כמלך השערים של הטורניר עם ששה שערים, בצוותא עם חברו לנבחרת אנדריי סנטוס.

ב-23 במרץ 2023 זומן רוקה לנבחרת הבוגרת בפעם הראשונה, ושיחק במשחק ידידות נגד מרוקו כשעלה בדקה ה־65 בהפסד 1–2.

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני קרוזיירו
קטגוריה:כדורגלני אתלטיקו פרנאאנסה
קטגוריה:כדורגלני ברצלונה
קטגוריה:כדורגלני ריאל בטיס
קטגוריה:ספורטאים ברזילאים בספרד
קטגוריה:ברזילאים שנולדו ב-2005
יוסיף שומליאנסקי

**יוסיף איוואן שומליאנסקי** שכינה את עצמו "יוסיף מוויטוויצה שומליאנסקי" (באוקראינית: **Йосиф Іван Шумлянський**; בפולנית: **Józef Szumlański**; 1643–1708) היה בישוף אורתודוקסי של לבוב, והחל משנת 1677 בישוף יווני-קתולי אוקראיני של האפארכיות לבוב, הליץ' וקמנץ פודולסקי. באותה תקופה חלק מהאיחוד הפולני-ליטאי. בשנת 1700 קמה רשמית הכנסייה האוקראינית המאוחדת עם רומא ושומליאנסקי היה הבישוף שלה בלבוב. שומליאנסקי היה נציג של הענף שומליאנסקי בשושלת האצילים הרותנית קורצ'ק. אחיו הצעיר, אלכסנדר, היה לבישוף יווני-קתולי של לוצק בשם אתנסי שומליאנסקי (1695–1688).

## ביוגרפיה
### שנותיו הראשונות
יוסיף שומליאנסקי נולד, אולי בסביבות שנת 1643, במשפחה רותנית אורתודוקסית אדוקה. אביו, אווסטאכי שומליאנסקי, היה ראש הכפר הושיב ותרם בזמנו שלושת אלפי זלוטי למנזר הושיב. סבתו הייתה בת למשפחת רוז'נטובסקי, צאצאים לשושלת האצילים סאס. בצעירותו שירת שומליאנסקי בצבא הפולני והשתתף כקפטן בקרבות על יד צ'ודנוב בספטמבר 1660. באותה תקופה התיידד עם המצביא יאן סובייסקי. לפי מקורות אחדים שומליאנסקי התחתן עם האצילה הקתולית הלנה יבלונסקה. בשירותו הצבאי קבל שירותי דת מכמרים קתולים וכך התוודע לדת הקתולית.

### בישוף אורתודוקסי
ביוני 1667 שומליאנסקי התנזר בשם יוסיף. ב-בספטמבר 1667 הוא נבחר כבישוף אורתודוקסי של לבוב. אולם בחירתו הייתה שנויה במחלוקת עד שנת 1676. התנגדו לו "אחוות לבוב" והבישוף פשמיסל, אנטוני ויניצקי שמילא זמנית גם את התפקיד של מיטרופוליט קייב. קיבל הכרה רק מהארכיבישוף הקתולי יאן טרנובסקי ונסע לנסיכות מולדובה, בה הזמין שני בכירים יוונים של הכנסייה האורתודוקסית שנודו של ידי פטריארכיית קונסטנטינופול. אלו הסמיכו אותו בכפר ויסוצ'קי (כיום ויסצ'קה, מחוז בורשצ'בסקי).
בהיעדרו, המיטרופוליט אנטוני ויניצקי השתלט על קתדרלת גאורגי הקדוש בלבוב וב-21 בינואר 1668 יזם את בחירת מועמדו יבסטאכי סוויסטלניצקי כבישוף לבוב תחת השם ירמיה.
בשובו ללבוב, שומליאנסקי תקף פעמים מספר את הקתדרלה בלבוב ולבסוף לוחמיו השתלטו עליה. הם הפקיעו גם את כל הציוד ששייך לבישופות. הפרשה הגיעה לבית הדין שפסק לטובת בשומליאנסקי.
ב-10 במאי 1668 בכנסיית העלייה השמיימה בלבוב ארגן אנטוני ויניצקי את הכתרת ירמיה סוויסטלניצקי כבישוף לבוב והטיל חרם על שומליאנסקי. אולם המיטרופוליט של קייב יוסיף טוקלסקי שחזר משבי הפולני וכעס על ויניצקי הכיר בכל זאת בבחירתו של שומליאנסקי.גם פטריארך אלכסנדריה פאיסיוס, תמך בהחלטה זו.
אך העימות המשיך עוד שנים רבות. ב-1670 פטריארך ירושלים, דוסיטאוס הכריז כי שומליאנסקי הוא בישוף מזויף ובירך את סוויסטלניצקי.

רק אחרי 1674, שנת עלייתו לכס המלכות של יאן סובייסקי, שהיה לו ידיד אישי, הצליח שומליאנסקי לגבור על יריביו.
ב-1675 כבישוף לבוב, הוא התמנה גם כאחראי על דיוקסיית קייב. ב-1677 אחרי מגעים עם הנונטיוס של האפיפיור בוורשה המיר יוסיף שומליאנסקי את דתו לנצרות הקתולית. בוועידה מקומית ב-1700 יחד עם אנשי הכמורה בדיוקסיה שלו הצטרף יוסיף שומליאנסקי לאיחוד ברסט תחת הנהגתו של מיטרופוליט קייב, גליציה וכל רותניה, לב זאלנסקי. "אחוות לבוב" סירבה ללכת בעקבותיו וניסתה לשמור על הצביון הנוצרי אורתודוקסי. אולם ב-1708 הצטרפה גם היא לאיחוד.
שומליאנסקי הנחה את הכמרים לשמור על מטריקה ואיך להתנהג בכנסייה ומחוצה לה.
שומליאנסקי היה מיודע עם ההטמאנים פטרו דורושנקו ואיוואן מזפה.

## לקריאה נוספת
*Mykola Andrusiak. "Józef Szumlański, pierwszy biskup unicki lwowski, 1667-1708 

## הערות שוליים

קטגוריה:בישופים אורתודוקסים
קטגוריה:בישופים יוונים-קתולים
קטגוריה:סופרים אוקראינים
קטגוריה:אצולה
קטגוריה:קוזאקים
קטגוריה:לבוב
מפרולייט

**מֵפְּרוֹלַייט** (באנגלית: **Meprolight**) היא חברה ישראלית מקבוצת SK, שמייצרת כוונות, אמצעי ראיית לילה, אופטיקה ואלקטרואופטיקה צבאית. החברה ידועה בעיקר בזכות כוונות ההשלכה (רפלקס) שלה מדגמי מפרולייט מפרו M21, מפרולייט M5 ומפרולייט מפרו מור לרובי סער צבאיים, אך היא מייצרת גם כוונות השלכה וכוונות ברזל לאקדחים, רובים, רובי שוטגאן וכלי נשק אחרים. כוונות תוצרת מפרולייט נמצאים בשימוש כוחות הביטחון של ישראל, בהם הימ"מ, צה"ל ומשטרת ישראל. היא משווקת את מוצריה גם למדינות נוספות ובשוק האזרחי של ארצות הברית דרך חברת הבת Meprolight USA.

## ראו גם

* תעשיות נשק לישראל (IWI)
* אמצעים אופטיים לנשק קל של צה"ל

## קישורים חיצוניים
* 

קטגוריה:תעשיית נשק בישראל
צחיחנית

**צְחִיחָנִית** (שם מדעי: *Eremophila*) הוא סוג עופות, בו שני מיני עפרוניים, שלראשם זוג ציצות דמויות-"קרניים".

## טקסונומיה ואטימולוגיה
שם הסוג הנוכחי הוא מיוונית עתיקה *eremos*, "מדבר", ו-*phileo*, "לאהוב". השם העברי מרמז על חיבתה לשטחים חשופים וצחיחים.

### מינים קיימים

### מינים נכחדים
יש לפחות מין מאובן אחד שנכלל בסוג זה:
* † *Eremophila orkhonensis* (הפליוקן המאוחר של מרכז אסיה, שם אחר = *Pliocalcarius orkhonensis*)
* † *Eremophila prealpestris* (הפליוקן המאוחרת של וארשטס, בולגריה)

## תיאור
בניגוד לרוב העפרונים האחרים, אלו מינים ייחודיים למראה עם דפוסי ראש ופנים בולטים, שחור ולבן בצחיחנית ושחור וצהוב ברוב צחיחניות החרמון. בקיץ לזכרים משני המינים יש "קרניים" שחורות, המעניקות לעפרונים אלה את שמותיהם החלופיים.

## תפוצה ובית גידול
עפרונים אלו מקננים על הקרקע בשטחים פתוחים. צחיחנית חרמון היא מין נודד בעל תפוצה נרחבת באזורים הצפוניים של צפון אמריקה, אירופה ואסיה ובהרי אירופה. צחיחנית מדבר היא בעיקר מין יציב בחלק גדול מצפון אפריקה, דרך צפון ערב ועד למערב עיראק.

## קישורים חיצוניים

## הערות שוליים

קטגוריה:טקסונים שתוארו בידי פרידריך בויה
קטגוריה:בעלי חיים שתוארו ב-1828
קטגוריה:עפרוניים
צחיחנית מדבר

[ממוזער| [ביצה|ביצי צחיחנית מדבר, אוסף מוזיאון טולוז]]
**צְחִיחָנִית מִדְבָּר** או **צְחִיחָנִית הַמִּדְבָּר** (שם מדעי: *Eremophila bilopha*) היא מין של ציפור שיר ממשפחת העפרוניים.

היא מצויה בחלק גדול מצפון אפריקה, דרך צפון ערב הסעודית ועד למערב עיראק. זהו מין יציב בעיקרו, אך חלק מהאוכלוסיות שלו נודדות חלקית, ונעות דרומה יותר בחורף.

בישראל היא יציבה נדירה בעיקר בדרום הנגב, המישר וחולות ניצנה. משוטטת יותר מחוץ לעונת הקינון. תצפית חריגה נרשמה באפריל 2022, אז נצפתה בשדות קיבוץ המעפיל.

## טקסונומיה ואטימולוגיה
צחיחנית המדבר סווגה במקור בסוג *Alauda* (זרעית) לפני שסווגה מחדש ל-*Eremophila* (צחיחנית).

משמעות שם הסוג *Eremophila* היא *phila* - אוהבת ו-*eremo* - מדבר, ושל שם המין הספציפי *bilopha* הוא *bi* - דו ו-*lopha* - סהרונית, בזכות מקום חיותה ודגם הפנים האופייני שלה. שמו האנגלי של מין זה, Temminck's lark, מנציח את חוקר הטבע ההולנדי קונרד יאקוב טמינק.

## תיאור
[ממוזער|צעיר, [דאח'לה, סהרה המערבית]]
בניגוד לרוב העפרונים האחרים, צחיחנית המדבר היא מין בעל מראה ייחודי בעמידה על הקרקע, בדומה לחברה האחרת בסוג, הגדולה ממנה, צחיחנית החרמון. אורך הבוגר כ-14–15 ס"מ, צבעיו חום-אפור אדמדם מלמעלה ולבן מלמטה, ויש לה דגם פנים בולט בשחור-לבן וכתם שחור בולט על החזה. לזכר בלבוש קיץ יש "קרניים" שחורות, המעניקות למין זה את שמו השני באנגלית (Temminck's horned lark). הצעיר אדמדם מלמעלה ולבן מלמטה, בשונה לחלוטין מעפרוניים אחרים. צחיחנית מדבר בוגרת שונה מצחיחנית החרמון בניצויה האדמדם ולא חום-אפור, ובהיעדר צבע צהוב בדגם הפנים. יש לה קריאה מתכתית דומה אך פחות קשה.

## תפוצה ובית גידול
תפוצתה של צחיחנית המדבר פזורה על פני צפון אפריקה והמזרח התיכון. הטווח שלה כולל את אלג'יריה, מצרים, עיראק, ישראל, ירדן, כווית, לוב, מאוריטניה, מרוקו, ערב הסעודית, סוריה, תוניסיה וסהרה המערבית.

עפרוני זה חובב אזורי מדבר סלעי וחשוף למחצה. הקן שלו נמצא על הקרקע, ובתטולה 2–4 ביצים. מזונו הוא זרעים בתוספת חרקים בעונת הקינון.

## סטטוס שימור
ישראל היא המקום היחיד בו תועד קינון של מין זה, והאוכלוסייה בישראל הולכת ופוחתת, ועשויה לרדת גם במקומות אחרים; כנראה כתוצאה מאובדן בתי גידול. אף על פי כן, זוהי ציפור נפוצה בחלקים רבים בטווח הנרחב שלה והאיגוד הבינלאומי לשימור הטבע דירג את מצב השימור שלה כללא חשש.

## קישורים חיצוניים

## הערות שוליים

קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1823
קטגוריה:עפרוניים
קטגוריה:ארץ ישראל: עפרוניים
קטגוריה:מרוקו: עופות
קטגוריה:מצרים: עופות
קטגוריה:לוב: עופות
יחסי לוקסמבורג–ליטא

**יחסי לוקסמבורג–ליטא** הם היחסים הדיפלומטיים בין לוקסמבורג לליטא.

## סקירה כללית
שתי המדינות כוננו יחסים דיפלומטיים בשנת 1924. בשנת 1934 נוסד סניף של החברה לתמיכת ליטאים בחו"ל, שאחת ממטרותיו הייתה ללמד ילדים ליטאים ליטאית. במהלך המשבר הכלכלי העולמי של 1929–1933 מספר הליטאים בלוקסמבורג החל לרדת, ולאחר מלחמת העולם השנייה הוא נעלם לחלוטין. גם ליטא וגם לוקסמבורג ב-1940 נכבשו על ידי מעצמות גדולות יותר. בשנת 1940 לוקסמבורג נכבשה על ידי גרמניה הנאצית במאי, ואילו ליטא נכבשה על ידי ברית המועצות ביוני. עם זאת, בניגוד לליטא, לוקסמבורג לאחר 1945 חזרה לעצמאותה. לוקסמבורג לא הכירה בסיפוח דה יורה של ליטא, אלא נקטה בגישה פרגמטית על ידי הכרה דה פקטו בשילובן של המדינות הבלטיות.

לוקסמבורג הכירה בעצמאותה של ליטא ב-27 באוגוסט 1991, וב-2 ביולי 1992 כוננו שתי המדינות יחסים דיפלומטיים. ב-20 במאי 1992 ביקר ראש ממשלת לוקסמבורג ז'קס סנטר בליטא. ב-26–27 באוקטובר 2017 אנרי, הדוכס הגדול של לוקסמבורג הגיע בהזמנת נשיא ליטא לביקור מלכותי, מלווה במשלחות של סגן ראש הממשלה, שר הכלכלה, ההגנה וביטחון הפנים אטינס סניידריס ושר החוץ, לענייני אירופה והגירה ז'אן אסלבורן ו-40 נציגי עסקים. ב-2004 נחתם הסכם דו-צדדי למניעת כפל מס על הכנסה והון ומניעת העלמת מס. לוקסמבורגים שירתו בגדוד הקדמי של כוחות נאט"ו בליטא. לאחר ההצטרפות של ליטא ל, כמה מאות ליטאים החלו לעבוד במוסדות אירופיים שנמצאים בלוקסמבורג. בנובמבר 2007 הוקמה הקהילה הליטאית של לוקסמבורג. מאז 2016 פועל בית הספר לשבת הליטאי הלוקסמבורגי "Avilys". במרץ 2019 הוקם מועדון התרבות הליטאי של לוקסמבורג. כיום, שתי המדינות חברות מלאות ב, נאט"ו וגוש האירו.

## יחסים כלכליים
בשנת 2020 מחזור הסחר בין ליטא ללוקסמבורג הסתכם ב-34.8 מיליון אירו, ולוקסמבורג הייתה שותפת הסחר ה-65 של ליטא במונחים של נפח סחר. היצוא הסתכם ב-11.9 מיליון אירו; לוקסמבורג היא שותפת הייצוא ה-75 בגודלה במונחים של נפח סחר. היבוא הסתכם ב-22.9 מיליון אירו; לוקסמבורג היא שותפת היבוא ה-50 במונחים של נפח סחר. הסחורה המיובאת כוללת: מוצרי ברזל ופלדה (24%); מכונות והתקנים מכניים (14%), גומי ומוצריו (11%); פלסטיק ומוצריו (8%); כלי רכב קרקעיים, חלקיהם ואביזריהם (7.5%); ברזל ופלדה (6%); רהיטים, מצעים, מזרנים (5.5%).
לפי גודל ההשקעות הזרות הישירות בליטא, לוקסמבורג נמצאת במקום השישי (ההשקעות מסתכמות ב-1.18 מיליארד אירו), ואילו גודל ההשקעות הישירות של ליטא בלוקסמבורג ב-2020 היה 26.22 מיליון אירו (מקום 14 מבחינת נפח).

## נציגויות דיפלומטיות
* לוקסמבורג מיוצגת בליטא באמצעות שגרירותה בוורשה, פולין, ובנוסף מחזיקה קונסוליות בווילנה ובקובנה.
* ליטא מיוצגת בלוקסמבורג באמצעות שגרירותה בבריסל, בלגיה, ובנוסף מחזיקה קונסוליית כבוד בלוקסמבורג סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אמה מאיירס

**אמה מאיירס** (באנגלית: **Emma Myers**; נולדה ב-2 באפריל 2002), היא שחקנית אמריקאית. החלה את הקריירה שלה כילדה-שחקנית ב-2010, כשהופיעה בסדרת הטלוויזיה "קרחות יער" (The Glades). קבלה את פרסומה ב-2022 בעקבות השתתפות בתפקיד ראשי בסדרת הטלוויזיה של נטפליקס "ונסדיי". שם שיחקה את אניד סינקלייר, שותפתה למעונות של ונסדיי אדמס, ונערת זאב. ב-2024 קבלה תפקיד ראשי בסדרה "המדריך לרצח לילדות טובות" שמבוססת על רומן מאת הולי ג׳קסון באותו שם. ב-2025 השתתפה מאיירס בסרט "מיינקראפט: הסרט", המבוסס על המשחק הפופולרי מיינקראפט, בו שיחקה את נטלי, דמות משנה מרכזית בסרט.

## ראשית חייה
אמה מאיירס נולדה באורלנדו, פלורידה, שבארצות הברית. יש לה אחות אחת, איזבל מאיירס. למדה בקואופרטיב של חינוך ביתי ו"מעולם לא חוותה חוויה של בית ספר". סיפרה שלא היו לה הרבה אינטראקציות חברתיות כילדה והייתה ילדה מופנמת ואאוטסיידרית. את החלטתה לעסוק במשחק קיבלה כשצפתה בסרט המתאר את מאחורי הקלעים של שר הטבעות.

## קריירה
מאיירס החלה לשחק בגיל 8 כשחקנית ילדה בשנת 2010, אז הופיעה לראשונה בסדרת הטלוויזיה "The Glades" ובתפקיד קטן בסרט "מכתבים לאלוהים".

ב-2020 היא הופיעה ב-3 תוכניות טלוויזיה: בתפקיד משנה בסדרה האמריקאית "האופה והיפה" (המבוססת על הסדרה הישראלית להיות איתה), בסדרה "המת בלילה" ובסרט הטלוויזיה "טעימה מחג המולד". ב"האופה והיפה" שחקה בתפקיד סטפני, בסדרה "המת בלילה" שחקה בתפקיד הנערה ממגנוליה ובסרט הטלוויזיה "טעימה מחג המולד" בתפקיד ביבי ג'ורדן. ב-2021 שיחקה בסרט "נערה במרתף" בתפקיד מארי קודי.

בנובמבר 2022 החלה לשחק בתפקיד ראשי בסדרה של נטפליקס "ונסדיי", בתפקיד אניד סינקלייר, נערת-זאב ושותפתה לחדר של ונסדיי. את ונסדיי בסדרה מגלמת השחקנית ג'נה אורטגה.

ב-2023 שיחקה בסרט "Southern Gospel" בתפקיד אנג'י בלקברן. באותה שנה הופיעה בתפקיד הראשי בקומדיה של נטפליקס "משפחה לא מחליפים".

ב-2024 שיחקה בתפקיד הראשי כפיפה פיץ-אמובי בעיבוד לסדרה של BBC לרומן של הולי ג'קסון "המדריך לרצח לילדות טובות".

ב-2025 שיחקה בתפקיד נטלי, אחותו של הנרי (סבסטיאן יוג'ין הנסן) בסרט "מיינקראפט".

## חיים אישיים
מאיירס היא מעריצה של ז'אנר הקיי-פופ, במיוחד של הלהקה סבנטין. בראיון היא סיפרה כי שר הטבעות ומלחמת הכוכבים השפיעו רבות על תפיסת העולם שלה כנערה.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקניות ילדות אמריקאיות
קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-2002
יחסי ברזיל–ליטא

**יחסי ברזיל–ליטא** הם היחסים הבילטרליים בין ברזיל וליטא. שתי המדינות חברות באו"ם.

## היסטוריה
ממוזער|267x267 פיקסלים| Igreja São José (כנסיית סנט ג'וזף) נוסדה בשנת 1936 על ידי הקהילה הליטאית בוילה זלינה, סאו פאולו, ברזיל.
הליטאי הראשון שדרך על אדמת ברזיל, על פי תיעוד מ-1866, היה קולונל אנדריוס וישטליאוסקאס. משימתו הייתה לסייע לכוחות המזוינים הברזילאים במלחמת פרגוואי שהתחוללה באותה תקופה. ייתכן שחווית וישטליאוסקאס בברזיל השפיעה על אנשים במולדתו, אולי על ידי כתביו או אולי לאחר שנסע הביתה. כעבור כמה שנים הגיעה לברזיל קבוצת מהגרים ליטאים ומשפחותיהם. בשנת 1890 היגרו לברזיל עשרים וחמש משפחות ליטאיות. היעד שלהם היה המושבה שזה עתה הוקמה איג'ואי, הממוקמת על האדמה האדומה והפורייה של החלק הצפון-מערבי של מדינת ריו גרנדה דו סול. בין השנים 1920–1930 התגוררה בברזיל קהילה של 30,000 ליטאים.

ב-1921 הכירה ברזיל בעצמאותה של ליטא, אולם ליטא נכבשה ושולבה בברית המועצות ב-1944. ברזיל הכירה מחדש בעצמאותה של ליטא ב-5 בנובמבר 1991 לאחר פירוק ברית המועצות.

במרץ 1996 ערך ראש ממשלת ליטא, אלגירדס ברזאוסקאס, ביקור רשמי בברזיל. בנובמבר 2002 ביקר שר החוץ הברזילאי, סלסו לאפר, בליטא. ביולי 2008, ערך נשיא ליטא, ולדאס אדמקוס, ביקור רשמי בברזיל וחתם על הסכם לשיתוף פעולה תרבותי בין שתי המדינות. ביוני 2012, נשיאת ליטא, דליה גריבאוסקאיטה, ביקרה בברזיל כדי להשתתף בוועידת האומות המאוחדות לפיתוח בר קיימא בריו דה ז'ניירו.

בשנת 2011 פתחה ברזיל קונסוליית כבוד בווילנה. בשנת 2012 סגרה ליטא את השגרירות שלה בבואנוס איירס, ארגנטינה (השגרירות היחידה שלה באמריקה הלטינית), ופתחה קונסוליה כללית בסאו פאולו זמן קצר לאחר מכן. סאו פאולו היא הקהילה השנייה בגודלה בפזורה הליטאית באמריקה הלטינית, אחרי בואנוס איירס.

## ביקורים רמי דרג
**ביקורים רמי דרג מברזיל לליטא**
* שר החוץ סלסו לאפר (2002)

**ביקורים רמי דרג מליטא בברזיל**
* ראש הממשלה אלגירדס ברזאוסקאס (1996)
* הנשיא ולדאס אדמקוס (2008)
* הנשיאה דליה גריבאוסקאיטה (2012)
* שר החוץ לינאס אנטנאס לינקביצ'יוס (2015)

## הגירה
בין 200,000 ל-300,000 ברזילאים הם ממוצא ליטאי, מה שהופך את ברזיל למדינה השנייה עם הקהילה הליטאית הגדולה ביותר בחו"ל (אחרי ארצות הברית).

## נציגויות דיפלומטיות
שמאל|ממוזער| קונסוליית הכבוד של ברזיל בווילנה
* ברזיל מיוצגת בליטא באמצעות שגרירותה בקופנהגן, דנמרק, ובנוסף מחזיקה קונסוליית כבוד בווילנה.
* ליטא מחזיקה בברזיל קונסוליה כללית בסאו פאולו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
לכידת גנים

**לכידת גנים** היא גישה בעלת תפוקה גבוהה המשמשת להציג מוטציות הכנסה על פני הגנום של האורגניזם.

## השיטה
הלכידה מתבצעת עם וקטורים של לכידת גנים שהמרכיב העיקרי שלהם הוא קלטת לכידת גנים המורכבת מגן מדווח ללא פרומוטור ו/או סמן גנטי משתנה, ולצדו אתר חיתוך בקצה 3' במעלה הזרם (רצף SA) ורצף סיום שעתוק במורד הזרם (רצף של פוליאדנילציה; polyA).

כאשר מתרחשת החדירה לאינטרון השייך לגן המבוטא, קלטת מלכודת הגנים עוברת שעתוק מהפרומוטור האנדוגני של אותו גן בצורה של שעתוק מאוחה שבו האקסון (ים) במעלה הזרם של אתר ההחדרה נחתכים באותה מסגרת קריאה לגן הדווח/המרקר שנבחר. מכיוון שהשעתוק מסתיים מוקדם עקב אתר הפוליאדנילציה שהוחדר, התעתיק המעובד מקודד לרצף קצר וחסר תפקוד של החלבון התאי ושל הדווח או מרקר הנבחר. לפיכך, לכידות גנים משביתות ומדווחות בו-זמנית על ביטוי הגן הכלוא באתר ההחדרה, ומספקות תיוג DNA (רצף של לכידת גנים, GTST) לזיהוי מהיר של הגן המשובש.

הקונסורציום הבינלאומי של מלכודת גנים מרכז את הנתונים ומספק שורות תאים שעברו שינוי.

## לקריאה נוספת

* 
* 
* 
* 
* 
* 
* 
* 
* 
* 
* 


## קישורים חיצוניים

## הערות שוליים

קטגוריה:גנטיקה
אלגוריתם אמצע הריבוע

**אמצע הריבוע** הוא אלגוריתם פרימיטיבי שמשמש ליצירת מספרים פסאודו אקראיים על בסיס מספר "זרע" ממנו מתחילה יצירת המספרים.

האלגוריתם נחשב לשיטה גרועה למדי, שכן בשלב כלשהו יתקבל שוב מספר שכבר נכלל ברשימה והיא תתחיל לחזור על עצמה. מכאן שהתפלגות המספרים ברשימה המתקבלת אינה אקראית ולכן לא מדובר בשיטה שמייצרת רשימה פסאודו אקראית של ממש. עם זאת השיטה פשוטה, ומשמשת דוגמה טובה לשימוש במספר "זרע" ליצירת רשימה פסאודו אקראית. בנוסף, שימוש בזרעים ספציפיים מניב רשימה ארוכה לפני שמתקבל מספר שכבר היה, ואם אין צורך במספרים פסאודו אקראיים רבים השיטה טובה די הצורך.

האלגוריתם הוא להעלות את המספר הקודם בריבוע, ולבחור את הספרות האמצעיות של התוצאה בתור המספר הבא.
 דוגמה לבחירת מספר פסאודו אקראי בעל 4 ספרות
 זרע 3237
 3237 בריבוע זה 10,478,169
 לכן השלב הבא הוא הספרות אמצעיות של 10,478,169, שהן 4781
 4781 בריבוע זה 22,857,961
 לכן השלב הבא הוא 8579
 וחוזר חלילה.
כך הזרע קובע באופן דטרמיניסטי לחלוטין רשימה אינסופית של מספרים, מבלי שיהיה צורך לייצר את הרשימה מראש.

על מנת למנוע דעיכה של הריבועים למספר קטן מ-10,000,000, אם המספר הבא קטן מ-1,000 מוסיפים ספרה קבועה בסיום המספר הבא, למשל את הספרה האחרונה של המספר הקודם, על מנת למנוע דעיכה של הריבועים למספר קטן מ-10,000,000. דעיכה כזו פירושה שיתקבלו מספרים שאינם בני 4 ספרות, בניגוד לדרישה מהאלגוריתם.
 לדוגמה 9384 בריבוע זה 88,059,456
 הספרות האמצעיות הן 0594
 מסיטים את המספר ספרה לשמאל, ומוסיפים 9, שהוא הספרה הראשונה של המספר הקודם
 כך שהמספר הבא הוא 9594
קיימות שיטות נוספות לפתרון סוגיה זו.

## הערות שוליים

קטגוריה:יצירת מספרים אקראיים
רחוב ניקולסקאיה

**רחוב ניקולסקאיה** (ברוסית: **Никольская улица**) הוא רחוב במחוז האדמיניסטרטיבי המרכזי של מוסקבה ברובע טברסקוי.

ניקולסקאיה הוא אחד הרחובות העתיקים במוסקבה ואחד הראשיים של קיטאי גורוד. הרחוב מחבר בין הכיכר האדומה לכיכר לוביאנקה. מספור הבתים מתחיל מהכיכר האדומה.

בין השנים 1935 ל 1990 הוא ניקרא רחוב "25 באוקטובר".

## אתרים
* קתדרלת קאזאן
* מנזר המנדיליון הקדוש 
* חצר הדפוס של מוסקבה 
* טרטיאקובסקי פרויזד
* בית מרקחת פריינה 
* רסטרלניי דום (בית הירי) . כאן שכן הקולגיום הצבאי של בית המשפט העליון של ברית המועצות - אחד המרכזים העיקריים של הדיכוי הפוליטי ההמוני של סטלין.
* מרכז קניות "נאוטיליוס" 
* מתחם מבנים של חצר שרמטייבו 

## קישורים חיצוניים

## הערות שוליים

ניקולסקאיה
אמילי בראגסטאד

**אמילי בראגסטאד** (בנורווגית: **Emilie Bragstad**; נולדה ב-16 בדצמבר 2001) היא כדורגלנית נורווגית, המשחקת בעמדת הבלמת בבאייר לברקוזן מהבונדסליגה לנשים ובנבחרת נורווגיה. כשהיא בת 18, נבחרה על-ידי אופ"א לאחת מהכדורגלניות המעניינות לצפייה בשנת 2020.

## קריירת מועדונים
### קבוצות נוער
בראגסטאד החלה את קריירת הכדורגל שלה ב-2013, כשהצטרפה לקבוצת הנוער של המועדון הנורווגי טרונד. ב-2015 עברה לקבוצת הנוער של המועדון סטרינדהיים , וב-2017 עברה לקבוצת הנוער של המועדון רוזנבורג.

### קבוצות בוגרים
**רוזנבורג II**

בראגסטאד שיחקה מספר עונות במדי קבוצת המילואים של רונזבורג. את הופעת הבכורה שלה בקבוצה ערכה ב-14 במאי 2017, בה גם הבקיעה את שערה הראשון שקבע את התוצאה לתיקו 1:1. בראגסטאד כבשה שער בכל אחד ממשחקיה הנותרים בקבוצת המילואים.

**רוזנבורג**

בראגסטאד ערכה את הופעת הבכורה שלה בקבוצה הבוגרת של רוזנבורג ב-8 באוקטובר 2017, כשעלתה כמחליפה בתיקו 0:0 נגד סאנדוויקן במסגרת ליגת העל הנורווגית. בעונת 2018 שותפה הבלמת ב-19 משחקי ליגה, ואת שערה הראשון הבקיעה ב-18 באוגוסט 2018 בתיקו 3:3 נגד קולבוטן .

במהלך תקופתה ברוזנבורג שותפה הבלמת ב-11 משחקי גביע, בהם כבשה שער אחד. בעונות 2020 ו-2021 סייעה בראגסטאד לקבוצתה לסיים במקום השני בליגה הנורווגית. כן בעונת 2020 סייעה הבלמת לקבוצה לסיים את העונה ללא הפסדי ליגה. בדוח של אופ"א מ-2020, דווח שהיה לה חלק משמעותי בקבוצה באותה עונה. ב-2021, הייתה מועמדת לפרס הכדורגלנית הצעירה של העונה בליגה הנורווגית.

**באיירן מינכן**

בינואר 2022 חתמה בראגסטאד על חוזה ארוך טווח בבאיירן מינכן מהבונדסליגה לנשים. הבלמת החליטה להישאר בהשאלה ברוזנבורג עד קיץ 2022, כיוון שרצתה לקבל זימון לנבחרת נורווגיה לקראת יורו 2022, ובכדי להשיג זאת היה עליה לקבל דקות משחק רבות.

בראגסטאד ערכה את הופעת הבכורה שלה בבונדסליגה ב-2 באוקטובר 2022, בניצחון 4:0 על דואיסבורג .

לקראת עונת 24–2023 עברה אמילי בהשאלה לבאייר לברקוזן מהבונדסליגה לנשים.

**באייר לברקוזן**

ב-20 ביוני 2024 הודיעה באיירן על מעברה הסופי של בראגסטאד ללברקוזן אחרי שנתיים במועדון.

## קריירה בינלאומית
### נבחרות צעירות
בראגסטאד שיחקה במדי כלל הנבחרות הצעירות של נורווגיה, בגילאי 15, 16, 17 , 19  ו-23. בגיל 17, זומנה לסגל הנבחרת לאליפות אירופה עד גיל 19 , שנערכה ב-2019 בסקוטלנד. במהלך הטורניר כבשה בראגסטאד 3 שערים.

### נבחרות בוגרות
בראגסטאד זומנה לסגל נבחרת נורווגיה לראשונה בספטמבר 2020, אך נגרעה מהסגל עקב פציעה בברך. את הופעת הבכורה שלה בנבחרת ערכה ב-16 בספטמבר 2021, בניצחון 10:0 על נבחרת ארמניה , במסגרת מוקדמות גביע העולם לנשים 2023 .

## חיים אישיים
בראגסטאד היא בתו של כדורגלן-העבר ביורן אוטו בראגסטאד, ונולדה על אדמת אנגליה כששיחק במדי דרבי קאונטי בפרמייר ליג האנגלית.

## קישורים חיצוניים

## הערות שוליים

2022 12
קטגוריה:כדורגלניות נורווגיות
קטגוריה:בלמות כדורגל
קטגוריה:בלמי כדורגל נורווגים
קטגוריה:כדורגלניות באיירן מינכן
קטגוריה:ילידות 2001
קטגוריה:נורווגים שנולדו ב-2001
אלעד אפרתי

**אלעד אפרתי** (נולד ב-5 במרץ 1983) הוא קצין בצה"ל בדרגת אלוף-משנה, אשר בין היתר שימש כמפקד עוצבת יפתח (חטיבה 679).

## ביוגרפיה
אפרתי התגייס בשנת 2001 לגדוד 46 של חטיבה 401 בחיל השריון.
בהמשך יצא לקורס קצינים והחל לפקד בגדוד 52. בשנת 2006 התחיל לפקד על פלוגת הכשרות בחטיבה 460 ובשנת 2007 עבר לפקד על גדוד 52. בהמשך שימש כסמג"ד 46 וקצין הדרכה של עוצבת הפלדה (אוגדה 162). בשנת 2015 מונה לרל"ש סגן הרמטכ"ל יאיר גולן, ובשנת 2017 מונה למפקד גדוד 9 בחטיבה 401, בהמשך שימש כמג"ד הכשרות 196 וכסמח"ט גבעתי.

באוגוסט 2022 התחיל לשמש כמפקד חטיבה 679 ובמקביל שימש כמפק"צ בקורס מ"פים. לאחר שהוביל את החטיבה במלחמת חרבות ברזל, סיים את כהונתו ביוני 2024 ויצא ללימודים בחו"ל. בשנת 2025 מונה לראש מחלקת תורת לחימה בזרוע היבשה.

## חיים אישיים
אפרתי נשוי לצפנת ואב לשתי בנות. למד תואר ראשון בהנדסת תעשייה וניהול במכללה אקדמית להנדסה סמי שמעון.

## קישורים חיצוניים

## הערות שוליים

קטגוריה:מפקדי גדודים בחטיבה 401
קטגוריה:מפקדי עוצבת יפתח
קטגוריה:אלופי-משנה בצה"ל
קטגוריה:בוגרי בית הספר משותף חוף הכרמל
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1983
לואיס דה לה פואנטה

**לואיס דה לה פואנטה קסטיו** (בספרדית: **Luis de la Fuente Castillo**; נולד ב-12 ביוני 1961 בארו שבספרד) הוא כדורגלן עבר ספרדי ומאמן נבחרת ספרד בהווה.

## קריירה כשחקן
במהלך הקריירה המקצוענית שלו, שיחק דה לה פואנטה בקבוצות אתלטיק בילבאו, סביליה ודפורטיבו אלאבס.

## קריירה כמאמן
דה לה פואנטה אימן את פורטוגלטה ואוררה בליגות הנמוכות בספרד. בשנת 2006 החל לאמן את קבוצת המילואים של אתלטיק בילבאו, ובהמשך אף אימן את הנבחרות הצעירות של ספרד, כולל הנבחרת האולימפיאדת בטוקיו בשנת 2021, אותה הוביל למדליית כסף אולימפית.

ב-8 בדצמבר 2022, לאחר ההדחה של נבחרת ספרד בשלב שמינית הגמר של מונדיאל 2022 נגד נבחרת מרוקו, החליף דה לה פואנטה את לואיס אנריקה כמאמן הנבחרת.

## תארים
### כשחקן
;אתלטיק בילבאו
* אליפות ספרד (2): 1982/1983, 1983/1984
* גביע המלך הספרדי (1): 1983/1984

### כמאמן
;נבחרת ספרד עד גיל 19
* אליפות אירופה עד גיל 19 (1): 2015

;נבחרת ספרד עד גיל 21
* אליפות אירופה עד גיל 21 (1): 2019

;נבחרת ספרד עד גיל 23
* מדליית כסף במשחקים האולימפיים (1): אולימפיאדת טוקיו (2020)

נבחרת ספרד הבוגרת: 

אליפות אירופה 2024

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני אתלטיק בילבאו
קטגוריה:כדורגלני סביליה
קטגוריה:כדורגלני דפורטיבו אלאבס
קטגוריה:מאמני כדורגל ספרדים
קטגוריה:מאמני דפורטיבו אלאבס
קטגוריה:מאמני נבחרת ספרד בכדורגל
קטגוריה:מאמני יורו 2024
קטגוריה:זוכי מדליית כסף אולימפית
קטגוריה:ספרדים שנולדו ב-1961
יחסי ארגנטינה–ליטא

**יחסי ארגנטינה–ליטא** הם היחסים הדיפלומטיים בין ארגנטינה לליטא.

## סקירה כללית
הליטאים הראשונים הגיעו לארגנטינה במהלך המאה ה-19. ביניהם היו לפחות שני משתתפים במאבק על עצמאותה של ארגנטינה - פטראס דאוטנטאס והמהנדס רוברטס אדולפס צ'ודסביצ'יוס. בשנים 1899–1900 כ-50 משפחות מליטא התיישבו בארגנטינה. רוב הליטאים עבדו בבתי מטבחיים של בעלי חיים, כשכירי חרב בחוות חקלאיות. ערב מלחמת העולם הראשונה חיו בארגנטינה כ-5,000 ליטאים.

ארגנטינה הכירה בליטא ב-24 במרץ 1921, ובשנת 1931 כוננו שתי המדינות יחסים דיפלומטיים. בשנים 1924–1931 התעורר גל חדש של הגירה ליטאית לארגנטינה ובשנת 1933 גדל מספר הליטאים בארגנטינה ל-35,000. בשנת 1936 המטייל והעיתונאי הליטאי מטאס שאלצ'יוס ביקר בארגנטינה, ופרסם בבואנוס איירס את העיתון "איזביין" במשך זמן מה.

ארגנטינה הכירה בעצמאותה של ליטא ב-25 באוגוסט 1991, הראשונה מבין מדינות יבשת אמריקה, וב-25 בספטמבר 1991 כוננו שתי המדינות יחסים דיפלומטיים.
הקהילה הליטאית בארגנטינה היא השנייה בגודלה בדרום אמריקה. בשנת 1961 כ-45,000 חיו בארגנטינה (בעיקר בבואנוס איירס), ב-1998 חיו כ-40,000 ליטאים וארגנטינאים ממוצא ליטאי, ב-2010 (לפי נתוני מפקד האוכלוסין) חיו 371 ליטאים. בליטא בשנת 2022 חיו 30 אזרחי ארגנטינה. ב-2012 השגרירות בבואנוס איירס, ומאז פועלת רק קונסוליית הכבוד של ליטא בבואנוס איירס.

## יחסים כלכליים
בשנת 2020 מחזור הסחר בין ליטא לארגנטינה הסתכם ב-36.6 מיליון אירו, בעוד ארגנטינה הייתה שותפת הסחר ה-63 של ליטא במונחים של נפח סחר. היצוא הסתכם ב-4 מיליון אירו; וארגנטינה היא שותפת הייצוא ה-99 במונחים של נפח סחר. היבוא הסתכם ב-32.6 מיליון אירו; ארגנטינה היא שותפת היבוא ה-44 בגודלה במונחים של נפח סחר. היבוא מארגנטינה כולל בעיקר מוצרי סויה, מוצרי טבק, זרעים, דגנים ושמן צמחי לכבישה, שמן חמניות, חריע וזרעי כותנה. לפי גודל ההשקעות הזרות הישירות בליטא, ארגנטינה נמצאת במקום ה-70 (ההשקעות מסתכמות ב-90 אלף אירו).

## נציגויות דיפלומטיות
* ארגנטינה מיוצגת בליטא באמצעות שגרירותה בוורשה, פולין.
* ליטא מיוצגת בארגנטינה באמצעות שגרירותה במדריד, ספרד, ובנוסף מחזיקה קונסוליית כבוד בבואנוס איירס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
היינריך רויס

**הנסיך היינריך רויס מקסטריץ** (בגרמנית: **Heinrich Prinz Reuss zu Köstritz**; נולד ב-4 בדצמבר 1951) הוא איש אצולה גרמני, הנושא את הכינוי "היינריך השלושה עשר". ידוע כמלוכן המתנגד לממשלה הגרמנית. בדצמבר 2022 נעצר על ידי המשטרה הפדרלית הגרמנית בעוון הנהגת הפיכה שלטונית.

## ביוגרפיה
הוא נולד בבודינגן ב-4 בדצמבר 1951 לנסיך היינריך הראשון רויס מקוסטריץ ולדוכסית וויסלאווה פיאודורה ממקלנבורג, שהייתה בתורה ילדתו היחידה של הפוליטיקאי הגרמני הדוכס אדולף פרידריך ממקלנבורג. בית רויס, שממנו מגיע רויס, מתוארך ל וניהל היסטורית את אזורי גרה וגרייץ. היינריך התרחק ממשפחתו בסביבות שנת 2009.

רויס עבד כמפתח נדל"ן, הפעיל חברה בשם "לשכת הנסיך היינריך" (Buero Prinz Reuss) בפרנקפורט, וכן ייצר שמפניה. ב-2017 הוא תמך בקבורה מחדש של שרידי מספר מאבותיו, הבולטים ביניהם הנרי השני, רוזן נסיכות רויס הקו הצעיר, במיקומם המקורי. הסרקופגים שלהם הועברו שוב ושוב מאז שהכנסייה שבה הם נקברו נהרסה בשריפה ב-1780.

## תיאוריות קונספירציה ומחלוקת
רויס דיבר בעד משטרי מס נמוכים יותר, ובירך את שיעור ה-10% בנסיכות רויס לשעבר ואמר שהוא יאפשר לאזרחי רויס לנהל "חיים מאושרים" כי זה היה "פשוט ושקוף". הוא טען שממשלת גרמניה המודרנית והאיחוד האירופי רחוקים ובלתי נגישים יותר משהיו הנסיכים הפיאודליים. רויס גם נשא נאומים בעלי קונספירציות אנטישמיות וטענות שגרמניה הפכה למדינה וסאלית מאז מלחמת העולם השנייה.

בפסגת עסקים דיגיטליים ב-2019, רויס נשא נאום בעל תוכן קונספירטיבי של הימין הקיצוני והאשים את הרוטשילדים והבונים החופשיים במלחמות המאה ה-20. באוגוסט 2022, לאחר שהופיע במסיבה שנערכה לכבודו של פוליטיקאי גרמני שאהד את תנועת הימין הקיצוני "אזרחי הרייך" (רייכסבורגר, ששואפת לשחזר את הרייך השני) ומי שהואשם בתקיפת עיתונאי, גינה ראש משפחת רויס הנוכחי, היינריך ה-14, את היינריך ה-13, וכינה אותו "קרוב משפחה רחוק" ו"אדם מבולבל הרוכל בתיאוריות קונספירציה".

## מעורבות במזימת ההפיכה הגרמנית ב-2022

ב-7 בדצמבר 2022, רויס נעצר בביתו בפרנקפורט במהלך מבצע נרחב של פשיטות של המשטרה הגרמנית נגד קושרים מהימין קיצוני שזממו לארגן הפיכה ולפרוץ בכח אל בניין הבונדסטאג הגרמני. לטענת המשטרה, הקושרים של ההפיכה כללו גם את חברת הבונדסטאג לשעבר, בירגיט מלזק-וינקמן, כמו גם תומכי תנועת רייכסבורגר שקיוו למנות את רויס בן ה-71 לראש המדינה. האחוזה של רויס בתורינגיה הייתה לכאורה אתר של מחסני נשק ופגישות בנוגע לקנוניה.

בתקשורת הגרמנית נטען כי רויס פנה לממשלת רוסיה דרך השגרירות שלה בברלין, ככל הנראה כדי לקבל סיוע בהפיכה, אם כי אין אישוש כי רוסיה השיבה לפנייתו. על פי התביעה הפדרלית בגרמניה, אישה רוסייה בכינוי ויטליה בי סייעה לו. שגרירות רוסיה בברלין מיהרה לפרסם הודעה כי אין לה שום קשר ל"ארגוני טרור או ארגונים בלתי חוקיים" בגרמניה, דברים שחזר עליהם גם דובר הקרמלין דמיטרי פסקוב.

## ראו גם
* הרייך הרביעי

## קישורים חיצוניים

* 
* 

## הערות שוליים

קטגוריה:גרמנים
קטגוריה:הוגי דעות ומנהיגים אנטישמים
קטגוריה:מורשעים בעבירות על רקע אידאולוגי בגרמניה
קטגוריה:אנטי-אמריקאים
קטגוריה:2022 בגרמניה
קטגוריה:גרמנים שנולדו ב-1951
זרעית קטנה

[שמאל|ממוזער|250x250 פיקסלים| אגם קולרו, [אנדרה פרדש, הודו]]
**זַרְעִית קְטַנָּה** (שם מדעי: *Alauda gulgula*) היא מין של עפרוני המצוי בדרום, מרכז ומזרח האזור הפלארקטי. כמו זרעיות אחרות, היא חובבת ערבות פתוחות שם היא ניזונה מזרעים וחרקים.

בישראל נצפתה בפעם הראשונה רק ב-1984, אך מאז התברר כי היא חולפת וחורפת קבועה במספרים קטנים, בעיקר בדרום הערבה ובשדות האספסת בעמק בית שאן.

## טקסונומיה ואטמולוגיה
זרעית קטנה תוארה על ידי החייל וחוקר הטבע האנגלי ג'יימס פרנקלין בשנת 1831 וקיבלה את השם המדעי *Alauda gulgula*. שם הסוג הוא מהמילה הלטינית Alauda, "עפרוני". משמעות שם המין הספציפי *gulgula* אינה ברורה, אך היא אולי התייחסות לשירתה שכן *gula* היא לטינית ל"גרון", או שהיא עשויה להיות צבע ה"גולגולה", או ממתק שנראה כמו סופגנייה שנעשה בחלקים רבים של מרכז הודו.

### תת-מינים
ישנם 13 תת-מינים מוכרים:
* **זרעית קשמירית** *A.g. Lhamarum* או **זרעית קטנה קשמירית** - (ריצ'רד מיינרצהגן ואנני מיינרצהגן 1926): נמצאת בהרי פמיר ובמערב ההימלאיה
* *A.g.* *inopinata* - (ביאנצ'י, 1905): נמצאת במישור הטיבטי ובצפון מערב סין
* *A.g.* *vernayi* - (מאייר, 1941): נמצאת במזרח ההימלאיה ובדרום מערב סין
* **זרעית קטנה מערבית** *A. g. inconspicua* או **זרעית קטנה טורקסטנית** - (סברצוב, 1873): תוארה במקור כמין נפרד. נמצאת מדרום קזחסטן למזרח איראן, פקיסטן וצפון מערב הודו
* *A.g.* *gulgula* - (פרנקלין, 1831): נמצאת מצפון מרכז הודו לסרי לנקה וממזרח לצפון הודו.
* *A.g.* *dharmakumarsinhjii* - (אבדוללי, 1976): נמצאת במערב-מרכז הודו
* *A.g.* *australis* - (וויליאם אדווין ברוקס, 1873): תוארה במקור כמין נפרד. נמצאת בדרום מערב הודו
* *A.g.* *weigoldi* - (ארנסט הארטרט, 1922): נמצאת במרכז ובמזרח סין
* *A.g.* *coelivox* - (רוברט סווינהו, 1859): תוארה במקור כמין נפרד. נמצאת בדרום ובדרום מזרח סין, ובצפון וייטנאם
* *A.g.* *sala* - (רוברט סווינהו, 1870) : תוארה במקור כמין נפרד. נמצאת באי היינאן (ליד דרום מזרח סין)
* *A.g.* *herberti* - (ארנסט הארטרט, 1923): נמצאת ממרכז ומזרח תאילנד ועד לדרום וייטנאם
* *A.g.* *wattersi* - (רוברט סווינהו, 1871): תוארה במקור כמין נפרד. נמצאת בטייוואן
* *A.g.* *wolfei* - (הצ'יסוקה, 1930): נמצאת בלוזון (צפון הפיליפינים)

## תיאור
אורכה של זרעית קטנה הוא 14–16 ס"מ, ומשקלה 24–30 גרם. הניצוי בחלקים העליונים מפוספס בצבע צהוב-חום, ובשונה מזרעית השדה הדומה לה, שפת הזרימה בכנף והנוצות החיצוניות בזנב בגוון חולי, ולא לבן. בנוסף, היא בעלת ציצה, זנב, וכנפיים קצרות ומעוגלות יותר. הזוויגים דומים.

סימן ההיכר העיקרי המבדיל אותה מזרעית השדה הוא קריאות המעוף שלה, שנשמעות כמעין "בזזז!" מתפרץ, בניגוד לקריאות הרכות יותר של זרעית השדה.
ממוזער| בבנגלדש

## התנהגות ואקולוגיה
זרעיות אלו ממריאות לעיתים קרובות לשמיים, מרפרפות ושרות לפני שהן יורדות ארצה. זכרים עשויים גם לרחף באוויר ולשיר כדי למשוך בת זוג.

## קישורים חיצוניים

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי ג'יימס פרנקלין
קטגוריה:עפרוניים
קטגוריה:ארץ ישראל: עפרוניים
קטגוריה:סין: עופות
קטגוריה:הודו: עופות
קטגוריה:איראן: עופות
קטגוריה:פקיסטן: עופות
קטגוריה:בנגלדש: עופות
יחסי ליטא–סרביה

**יחסי ליטא–סרביה** הם יחסי החוץ בין סרביה לליטא.

## היסטוריה
בשנים 1443–1444 במהלך המסע נגד העות'מאנים בבלקן, מלך פולין והדוכס הגדול של ליטא ולדיסלב השלישי נלחם יחד עם העריץ הסרבי דז'ורדז' ברנקוביץ'. מסע המלחמה הסתיימו בניצחון העות'מאנים. במקביל, הופיעו ההוסרים הראשונים בשטח הדוכסות הגדולה של ליטא, שכירי חרב סרבים והונגרים בצבא הליטאי-פולני, שהיו מוערכים בשל ניסיונם בלחימה נגד העות'מאנים. בשנים 1683–1699 במהלך המלחמה הטורקית הגדולה, האיחוד הפולני-ליטאי נלחם יחד עם מורדים סרבים נגד האימפריה העות'מאנית והמדינות הווסאליות שלה.

ב-4 בספטמבר 1921 הכירה ממלכת יוגוסלביה בליטא, ובשנת 1926 כוננו שתי המדינות יחסים דיפלומטיים. ליטא יוצגה ביוגוסלביה באמצעות שגרירותה בפראג, צ'כוסלובקיה, בעוד יוגוסלביה יוצגה בליטא באמצעות שגרירותה בוורשה, פולין. במהלך מלחמת העולם השנייה נכבשו שתי המדינות על ידי גרמניה הנאצית.

ב-22 באוקטובר 1991 הכירה יוגוסלביה בעצמאותה של ליטא מחדש, ובשנת 2000 כוננו שתי המדינות מחדש יחסים דיפלומטיים. שתי המדינות חתמו על ארבעה הסכמים דו-צדדיים, שניים מהם לפני הפרידה של מונטנגרו מסרביה: הסכם לשיתוף פעולה בתחומי החינוך, המדע, התרבות והספורט (2003), הסכם של מועצת השרים על קידום הדדי והגנה על השקעות (2005), הסכם הכנסה והימנעות ממכפל מס על הון (נחתם ב-2007, אושרר ב-2008) והסכם שיתוף פעולה במאבק בפשיעה (2013). ב-2008 ליטא הכירה בעצמאות קוסובו, אם כי סרביה רואה במדינה זו חלק ממנה.

ב-24 בפברואר 2022 לאחר תחילת הפלישה הרוסית לאוקראינה, ממשלת סרביה, המקיימת יחסי ידידות עם רוסיה באופן מסורתי, גינתה את התוקפנות ודגלה ב"שלמות הטריטוריאלית של אוקראינה", אך בניגוד ל, סירבה לתרום לחבילת הסנקציות נגד רוסיה ולא סגרה את המרחב האווירי, מה שאפשר לרוסים לנסוע לאירופה, כולל טיסות דרך שטח ליטא.

## יחסים כלכליים
בשנת 2020 מחזור הסחר בין ליטא לסרביה הגיע ל-62.99 מיליון אירו, וסרביה הייתה שותפת הסחר ה-51 של ליטא במונחים של נפח סחר. היצוא הסתכם ב-29.77 מיליון אירו; סרביה היא שותפת הייצוא ה-57 בגודלה במונחים של נפח סחר. היבוא הסתכם ב-33.22 מיליון אירו; סרביה היא שותפת היבוא ה-42 במונחים של נפח סחר. היבוא כולל בעיקר: מכונות חשמל וחלקיהן (60%), פלסטיק ומוצריהם (13%), גומי ומוצריו (4%), סבון, מוצרי כביסה וניקוי (4%) מכונות ומכשירים מכניים (3 %), נייר וקרטון (3%). בשנת 2020 סך ההשקעות הישירות של ליטא בסרביה הסתכם ב-17.03 מיליון אירו (מקום 17 מבחינת נפח).

## נציגויות דיפלומטיות
* ליטא מיוצגת בסרביה באמצעות שגרירותה בוורשה, פולין.
* סרביה מיוצגת בליטא באמצעות שגרירותה בבודפשט, הונגריה.

## הערות שוליים

קטגוריה:ערכים ללא קטגוריות פיזיות - יחסי חוץ
לא יהיה לך

**לֹא יִהְיֶה לְךָ אֱלֹהים אֲחֵרִים עַל פָּנָי** היא מצוות לא תעשה השנייה מבין עשרת הדברות האוסרת על עבודה זרה.

בנוסף באיסור זה, נאסר אחזקת צלמים ועשייתם. בדת היהודית נחשב איסור זה לאחד משלושת האיסורים עליהם צריך אדם למות ולא לעבור (ביחד עם שפיכות דמים, וגילוי עריות).

מצווה זו היא אחת משש המצוות התמידיות שאפשר לקיימן תמיד ואינן דורשות מעשה בפועל.

בנוסף, יש הגורסים כי על פי המצווה אסור לאדם להעלות על דעתו שיש עוד אלים.

## מקור המצווה
בספר שמות נכתב:

## גדר האיסור
### אמונה בעבודה זרה
לדעת הרמב"ם, עיקר האיסור הוא על הרהור באמונת אל אחר, וכל המעלה בדעתו שיש אלוה אחר חוץ מה', עובר בלא יהיה לך וכפר בעיקר, שזה הוא העיקר הגדול שהכל תלוי בו. לפי דבריו, המאמין בלבו באלהים אחרים, אפילו לא עשה מעשה המעיד על אמונה זו, עובר על איסור זה.

### קיום פסלי עבודה זרה
חז"ל דרשו מהמילים "לא יהיה" שהכוונה לא רק לא לעבוד את הפסלים אלה גם לא ליצור:

## עונש
בתלמוד הבבלי מופיעה התפיסה לפי המעלה על דעתו שיש אלוה אחר אינו נענש בידי אדם אלא מידי שמים, כיוון שאין בית דין של מטה מענישים על המחשבות. אבל המקבל עליו אלוה אחר כאלוה ואומר "אלי אתה", חייב סקילה.

## קישורים חיצוניים

## הערות שוליים

קטגוריה:עשרת הדיברות
קטגוריה:שש מצוות תמידיות
קטגוריה:איסורי עבודה זרה
קטגוריה:מצוות הנוהגות בזמן הזה
קטגוריה:האמונה היהודית
דינה בולוארטה

**דינה ארסיליה בולוארטה סגארה** (בספרדית: **Dina Ercilia Boluarte Zegarra**; נולדה ב-31 במאי 1962) היא פוליטיקאית פרואנית, שכיהנה כנשיאת פרו מדצמבר 2022 עד להדחתה ב-10 באוקטובר 2025, והיא האישה הראשונה בתפקיד. היא מונתה לתפקיד לאחר הדחת פדרו קסטיו כתגובה להפיכה שהוא ארגן נגד הקונגרס במדינה. קודם לכהונתה כנשיאה הייתה סגנית נשיא פרו מיולי 2021 עד דצמבר 2022. שימשה גם משנת 2007 כראש ארגון RENIEC, הרשם הלאומי לזיהוי ולמעמד אזרחי של פרו.

## ביוגרפיה
בולוארטה נולדה בצ'לוואנקה שבמחוז אפורימק. היא סיימה את לימודיה כעורכת דין באוניברסיטת סן מרטין דה פורס ועשתה תואר שני באוניברסיטה זו. היא עבדה בארגון RENIEC כעורכת דין והייתה ראש הארגון מאז 2007.

היא התמודדה ללא הצלחה לראשות עיריית רובע סורקיו בלימה ב-2018 וייצגה את מפלגת פרו החופשית. היא גם השתתפה בבחירות הפרלמנטריות ב-2020 אך לא השיגה מושב בקונגרס.

היא התמודדה לצד פדרו קסטיו, כסגניתו, בבחירות לנשיאות ב-2021 בהן ניצחו. ב-29 ביולי 2021, היא מונתה לשרת הפיתוח וההכלה החברתית בממשלתו של קסטיו, במקביל להיותה סגנית נשיא פרו. בינואר 2022, במהלך ריאיון לעיתון La República, הצהירה בולוארטה שהיא מעולם לא אימצה את האידאולוגיה של פרו החופשית. מזכ"ל המפלגה, ולדימיר סרון, גירש אותה מהתנועה כתגובה. ב-25 בנובמבר 2022 היא התפטרה מתפקידה כשרת הפיתוח וההכלה החברתית, אך נותרה סגנית נשיא.

ב-5 בדצמבר 2022, לאחר הצבעה של 13 בעד ו-8 נגד, הוגשה תלונה חוקתית על ידי ועדת המשנה להאשמות חוקתיות נגד בולוארטה, בטענה שהיא הפעילה מועדון פרטי בזמן שהייתה שרת הפיתוח.

בהמשך אותו חודש, במהלך המשבר הפוליטי במדינה, כאשר פדרו קסטיו ניסה לפזר את הקונגרס של פרו במהלך הליכי ההדחה נגדו, גינתה בולוארטה את המהלך, כינתה אותו "התמוטטות של הסדר החוקתי", וקיבלה את הנשיאות לאחר הדחת קסטיו. בולוארטה היא הנשיאה האישה הראשונה בתולדות פרו.

בנאום הראשון שלה בקונגרס גינתה את הנשיא קסטיו, והכריזה על רצונה להקים ממשלת אחדות לאומית כדי לפתור את המשבר הפוליטי.

ממשלתה הכריזה על מצב חירום באורך חודש ב-14 בדצמבר 2022 כאשר המדינה התמודדה עם הפגנות שאף הדרדרו לאלימות.

ב-10 באוקטובר 2025, לאחר משבר ביטחוני חמור במדינה כתוצאה מאלימות כנופיות, הודחה על ידי הקונגרס מהנשיאות, ונאסר עליה לעזוב את פרו. באותו יום החליף אותה בתפקיד חוסה חרי, נשיא הקונגרס מהימין.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:חברי פרלמנטים
קטגוריה:פוליטיקאים פרואנים
קטגוריה:נשיאי פרו
קטגוריה:נשיאות
קטגוריה:פוליטיקאיות
קטגוריה:ילידי 1962
פרסי אמי לתוכניות לילדים ולמשפחה

**פרסי אמי לתוכניות לילדים ולמשפחה** הוא טקס פרסים עתידי שיהיה חלק מהמגוון הנרחב של פרסי אמי לתעשיית הטלוויזיה. הפרסים יוענקי על ידי האקדמיה הלאומית לאמנויות ומדעי הטלוויזיה כהוקרה על מצוינות בתוכניות טלוויזיה אמריקאיות לילדים ולמשפחה. הטקס הראשון מתוכנן ל-11 בדצמבר 2022.

## היסטוריה
בדרך כלל, רובם המכריע של פרסי האמי לתוכניות ילדים ניתנו במהלך טקס פרסי אמי לבידור בשעות היום, לפי החלטת האקדמיה הלאומית לאמנויות ומדעי הטלוויזיה. בשנת 2021 נוצרו קטגוריות גם לסדרות נוער.

פרסי אמי לבידור בפריים טיים שניתנים על ידי האקדמיה לאמנויות ומדעי הטלוויזיה מעניקים פרס בקטגוריית "תוכנית הילדים הטובה ביותר". קטגוריה זו בוטלה לאחר שנת 2020, לאחר שהאקדמיה אמרה כי ארגון הקטגוריות דורש שינוי בשל התוכן הרב המיוצר על ידי שירותי הסטרימינג.

ב-27 בנובמבר 2021 הוכרז כי טקס הענקת פרסי נפרדת יערך עבור תוכניות ילדים ומשפחה בשנת 2022. הוכרז גם כי יתווספו קטגוריות חדשות לתוכניות לגיל הרך.

## זוכים
ב-26 באפריל 2022, הטקס הראשון נקבע ל-11 בדצמבר 2022. הוכרז כי לוואר ברטון יקבל את פרס מפעל החיים הראשון. המועמדויות לטקס הראשון הוכרזו ב-1 בנובמבר 2022.

## קטגוריות
על פי האתר הרשמי, הקטגוריות הבאות צפויות להיכלל בטקס של שנת 2022.

## טקסים

## קישורים חיצוניים
* 

## הערות שוליים

קטגוריה:פרס אמי
Sugar (שיר של פלו ריידה)

"**Sugar**" הוא שיר של הראפר האמריקאי פלו ריידה, בהשתתפות הזמרת האמריקאית וינטר גורדון. פזמון השיר נלקח מהשיר "Blue" של להקת המוזיקה האלקטרונית האיטלקית אייפל 65. השיר יצא לאור כסינגל הרשמי השלישי מהאלבום השני של פלו ריידה במרץ 2009 כהורדה דיגיטלית.

בעקבות הצלחת השיר בארצות הברית, השיר יצא לאור ב-25 במאי 2009 בבריטניה.

## מיקומי שיא

## קישורים חיצוניים

## הערות שוליים

קטגוריה:שירי פלו ריידה
קטגוריה:שירים באנגלית
קטגוריה:וידאו קליפים שבוימו על ידי שיין דרייק
קטגוריה:שירי אלקטרופופ
קטגוריה:סינגלים בהוצאת אטלנטיק רקורדס
זרעית (סוג)

**זַרְעִית** (שם מדעי: *Alauda*) היא סוג במשפחת העפרוניים המצויה בחלק גדול מאירופה, אסיה והרי צפון אפריקה. אחד המינים (זרעית ראסו) אנדמי לאי ראסו באיי כף ורדה. בנוסף, לפחות שני מינים נוספים ידועים מתיעוד ממאובנים.

## טקסונומיה ואטימולוגיה
הסוג *Alauda* הוצג על ידי חוקר הטבע השוודי קרל לינאוס בשנת 1758 במהדורה העשירית של *Systema Naturae* שלו. לאחר מכן הוחלט כי המין הטיפוסי בסוג יהיה זרעית השדה.

שם הסוג הנוכחי הוא מלטינית *alauda*, "עפרוני". פליניוס הזקן סבר כי המילה היא ממקור קלטי.

בסוג זרעית יש ארבעה מינים קיימים ולפחות שני מינים נכחדים. מינים רבים אחרים ממשפחת העפרוניים נחשבו בעבר כשייכים לסוג זה.

### מינים קיימים
הסוג מכיל ארבעה מינים:

*<small>(הערה: השמות העבריים המסומנים ב-* ברשימה זו מבוססים על תרגומים חופשיים מה[[שם עממי|שם העממי]] באנגלית או מה[[שם מדעי|שם המדעי]], שכן עדיין לא התקבל להם שם רשמי בעברית)</small>*

### מינים שנכחדו
* † *Alauda xerarvensis* (הפליוקן המאוחר של ורשץ, בולגריה)
* † *Alauda tivadari* (המיוקן המאוחר של פולגרדי, הונגריה)

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:עפרוניים
תמר בלומנפלד

**תמר בלומנפלד** (נולדה בערך ב-1984 בחיפה) היא קומיקסאית, מאיירת וסופרת ישראלית.

## ביוגרפיה
תמר בלומנפלד נולדה וגדלה בשכונת אחוזה שבחיפה, בת לאב פרופסור לרפואת נשים ולאם אדריכלית בניין ומתכננת ערים; למדה בבית הספר הריאלי, ושירתה בצה"ל כקצינה בפיקוד העורף.

בין 2004–2008 למדה לתואר ראשון במחלקה לתקשורת חזותית של בצלאל. ב-2011 למדה אמנות בתוכנית הפתוחה במדרשה לאמנות.

ב-2014 פרסמה באתר מאקו מדור קומיקס בשם "קשקושי האח" על התוכנית "האח הגדול".

בין 2014–2016 פרסמה את מדור הקומיקס "באיור חוקר" באתר מאקו, וקומיקס נוספים ב"ידיעות אחרונות" ובמגזין "Go Style".

בשנים 2014–2018 פרסמה באתר "הארץ" קומיקס חברתי סאטירי שבועי בשם "קשקושי רחוב".

בין 2016–2018 פרסמה במוסף "גלריה שישי" ב"הארץ" מדור סאטירי מאויר בשם "לשון הרע".
ב-2019 היא פרסמה בעיתון "הארץ" את הקריקטורה של יום ראשון.
מדצמבר 2021 מפרסמת באתר "הארץ" קומיקס חברתי סאטירי שבועי בשם "טיפול בכעסים".

בעלה הראשון היה גינקולוג; לאחר גירושיה הייתה בזוגיות עם גיל לואיס, מפיק ומוזיקאי, וגרה אתו בלונדון.. נמצאת בזוגיות עם הסופר מתן חרמוני ויש להם בן.

## ספריה
* **[[אין א ריליישנשיפ]]**, רומן גרפי, הוצאת כתר, 2017.
* **קנאה טובה**, רומן גרפי, הוצאת כתר, 2021.

**ספרי ילדים שאיירה**
* **סבא וסבתא נפרדים** מאת עדית אריאל, תשס"ח
* Yosef's Dream מאת Sylvia Rouss, בהוצאת Apples and Honey Press, 2016
* Journey Through Jerusalem מאת Amanda Benjamin, בהוצאת Apples and Honey Press, 2017

## קישורים חיצוניים

* תמר בלומנפלד, באתר קנלר ייצוג אמנים בע"מ.
* 
* 
* פרק #40 – תמר בלומנפלד, בפודקאסט "גיקונומי"
* 
* 

## הערות שוליים

קטגוריה:בוגרות בית הספר הריאלי
קטגוריה:קומיקסאים ישראלים
קטגוריה:מאיירים ישראלים
קטגוריה:סופרים ישראלים
טלקום ניוז

**טלקום ניוז** (**Telecom news**) הוא אתר חדשות ישראלי המתמקד בעולמות התקשורת, ביניהם: הייטק, סלולר, סייבר, קריפטו, מחשוב ענן, רגולציית תקשורת, משרד התקשורת הממשלתי וצרכנות.

האתר הוקם על ידי ניצב משנה בדימוס, מהנדס אבי וייס, במרץ 2013.

## תוכן
האתר כולל תחקירים וחשיפות בלעדיות וכן מבזקים, ידיעות חדשותיות בתחום התקשורת, פרשנויות, דעות, המלצות, לוח אירועים וכנסים בתחום ההייטק.

תחקירי האתר מפורסמים בצורה הכוללת גם ממצאים ומסמכים שנמצאו בתחקיר, כגון פרוטוקולים מבית המשפט, מסמכים רשמיים ומקורות מידע.

לדבריו של מנהל האתר, נכון ל-2022 פורסמו באתר כ-24 אלף כתבות ולאתר כ-50 אלף קוראים מדי חודש.

## קישורים חיצוניים

## הערות שוליים

2022 12
קטגוריה:אתרי חדשות ישראליים
קטגוריה:אתרי אינטרנט שהושקו ב-2013
שיחת מוסר

**שיחת מוסר** היא שיחה הנמסרת בדרך כלל על ידי המשגיח של ישיבה חרדית ותוכנה הוא מוסר ותיקון המידות, תדירות השיחה המקובלת היא שבועית.

## השם
שיחת מוסר בניגוד לשיעורי מקצועות התורה נאמר בלשון שיחה ולא בצורת שיעור לימודי, מכיוון שמטרת השיחה היא לעסוק בתיקון המידות, לעורר את התלמידים לחזור בתשובה, ולהזכיר להם את דרך הישר.

בישיבת טלז היה נהוג לקרוא לשיחת אלו בשם "שיעור דעת". בגלל ריחוקו של הרב אליעזר גורדון מתנועת המוסר וכוונתו להיות ישיבה עיונית.

בעגה חרדית, מקובל לכנות שיחה זו בראשי תיבות **שמו"ס** - **ש**יחת **מוס**ר, בישיבות הליטאיות. פעמים רבות מקובל להשתמש בשורש "שמס" למילים נוספות כגון: "המשגיח "השמיס" לי עכשיו במשך שעה".

## מקור
על פי תפיסות הקיימות במדרש, שיחות מוסר היו קיימות ביהדות מאז קומה. עוד בזמן שעם ישראל היו במדבר, משה רבנו היה מוכיחם שוב ושוב.

ברבות השנים היו בעם ישראל מוכיחים רבים מסוגים שונים. החל בתקופות הנביאים ועד ימי הביניים שהיו בה מגידים שהיו מסתובבים בעיירות, כמו המגיד מדובנא ועוד. שהיו מוסרים דרשות ושיחות חיזוק. אך רק לאחר תחילת תנועת המוסר והתפתחותה, התבססה שיחת המוסר ונהייתה חלק בלתי נפרד מעולם הישיבות.

## זמן
ישנן ישיבות שהיה נהוג למסור את השיחה בזמן סעודה שלישית, בהתבסס על דברי ישראל מאיר הכהן בספרו משנה ברורה: "בין מנחה למעריב (דמוצ"ש)... בזמנינו... מצוי בעוונותינו הרבים באיזה מקומות שעוסקין אז בשיחה בטלה, ובוודאי טוב יותר לשמוע אז דברי מוסר כדי שלא יבואו לזה", אך במרבית הישיבות השיחה השבועית המרכזית נמסרת באמצע השבוע, וישנן ישיבות בהן נמסרת שיחה נוספת בסעודה שלישית או מיד אחריה.

## ועד
כששיחת מוסר נמסרת לקבוצה קטנה של בחורים ולא לכלל הישיבה היא נקראת בדרך כלל **ועד**, מקורה של המילה היא במשנה במסכת אבות "בית ועד לחכמים".

## הערות שוליים

קטגוריה:ישיבה: מושגים
קטגוריה:מוסר